Bohumil Vančo

**Bohumil Vančo** (* 14. október 1907, Madunice – † 25. október 1990, Burbank, Illinois) bol psychológ, umelec, vynálezca, fotograf a filmový pracovník.

## Životopis
Jeho otec bol Štefan Vančo a matka Angelina rod. Durdyová. Študoval na gymnáziu v Nitre, psychológiu na Filozofickej fakulte UK v Bratislave (prof. J. Tvrdý). Absolvoval študijné pobyty v Berlíne, Paríži a Londýne, v roku 1938 získal titul PhDr. Pôsobil ako riaditeľ Psychotechnického ústavu a súčasne učiteľ dejín filmu na ŠUP, v rokoch 194042 zastával miesto riaditeľa Školfilmu v Bratislave, v rokoch 194546 pôsobil ako zástupca splnomocnenca vo Filmovom ústave v Prahe, v roku 1947 sa stal riaditeľom filmovej spoločnosti Slofis v Bratislave. V roku 1949 emigroval do Brazílie a v 1964 sa s rodinou presťahoval do USA.

Od mladosti prejavoval záujem o fotografiu a film. Už 1937 vydal knihu *Film a Škola*, inšpirovanú dekrétom Ministerstva Školstva a osvety o využívaní filmu v procese výučby; v diele sa podrobne zaoberá nielen technickými, ale aj estetickými problémami filmu vôbec, psychologickými a pedagogickými momentami filmového vyučovania. Sám potom nakrútil prvý slovenský farebný film *Niekoľko perál slovenského folklóru* a 1936 sa zapojil do diskusie o Fričovom Jánošíkovi v Slovenských pohľadoch.
V roku 1940 zakladá Školfilm, ústav pre školský a osvetový film. Výrazne sa zaslúžil o začiatky slovenského filmu, jeho prínos v tejto oblasti nebol doteraz dostatočne zhodnotený. Pre Školfilm nakrútil snímku *Výlet do Tatier* (1942) a farebný národopisný film *Ždiar* (1943). V roku 1942 prednášal o organizácii filmových projektov na Slovensku, prispieval do časopisu Školfilmu. S K. Plickom stál (spolupracoval) pri zrode FAMU v Prahe. V Brazílii uverejňoval aj astronomické štúdie a podal niekoľko patentov, v USA sa venoval technike filmu, zostrojil kameru na stereoskopické snímanie a projektor na stereoskopické premietanie, Ako aj štúdie o orto-stereoskopii. Medzi jeho záujmy boli astrofyzika a kozmogónia a napísal niekoľko štúdií k týmto témam.

## Pamiatky
náhľad|Hrob na Národnom cintoríne v Martine
* hrob na Národnom cintoríne v Martine (premiestnený z Maduníc - 9. Apríl 2010)

## Dielo
;Knižné
**Film a Škola*. Praha 1937
**A nova face do mundo Físico* (portugalčina) (Marec 1971) (38 str.)
**Epilogo - A nova face do mundo Físico* (portugalčina) (Máj 1972) (Str. 3957)
**Search for the planet Vulcan* (angličtina) (Marec 1976) (16 Str.)
**The Basics of Orthostereoscopy* (angličtina) (Dec. 1979) (12 Str.)
;Filmy
**Niekoľko perál slovenského Folklóru*
**Výlet do Tatier* (1942)
**Ždiar* (1943);  

;Patenty
*brazílsky patent č. 70999 (stereo prístroj na zobrazenie albumov, 1953); 
*č. 1176 (spätné širokouhlé zrkadlo na auto, 1955);
*č. 1234 (prístroj na umiestnenie objektívov do stereoskopickej kamery a fotografického prístroja na získanie stereoskopického efektu od nekonečna až po minimálnu vzdialenosť, 1955);
*č. 1290 (revolverové uchytenie 2 objektívov rôznej ohniskovej vzdialenosti pre fotografické prístroje, 1955);
*č. 78538 (zväčšovacie zrkadlo pre osobnú potrebu a domácnosť, 1955).

## Literatúra
* *[[Slovenský biografický slovník]]* (zdroj, z ktorého pôvodne čerpal tento článok)
*Lehuta, E.: *Rehabilitácia, ktorá príde neskoro.* Dialóg '90, 2, 1990, č. 24, s.2.
*Archív BiO MS (korešpondencia, spomienky, výpis z matriky).

## Iné projekty

## Externé odkazy
* Záznam o narodení a krste v matrike záznam číslo 32 - farnosť Madunice

Kategória:Slovenskí psychológovia
Kategória:Slovenskí fotografi
Kategória:Slovenskí vynálezcovia
Kategória:Slovenskí publicisti
Kategória:Slovenské osobnosti filmu
Kategória:Slovenskí autori náučnej literatúry
Kategória:Osobnosti z Maduníc
Kategória:Absolventi Filozofickej fakulty Univerzity Komenského v Bratislave
Kategória:Pochovaní na Národnom cintoríne v Martine